प्रोफ़ाइल प्राथमिक उपचार परिचय :

प्रोफ़ाइल प्राथमिक उपचार से आपके कंप्यूटर पर इंस्टॉल किए गए ICC प्रोफ़ाइल का कॉन्टेंट सत्यापित किया जाता है। यदि कोई प्रोफ़ाइल ICC प्रोफ़ाइल विशिष्टता के अनुरूप नहीं होता है, तो त्रुटियाँ रिपोर्ट की जाती हैं। हालाँकि सामान्य उपयोग में कुछ त्रुटियों द्वारा समस्याएँ उत्पन्न करने की संभावना नहीं होती है परंतु ऐसे प्रोफ़ाइल सुधारना अच्छा विचार है जो ICC प्रोफ़ाइल विशिष्टता के अनुरूप नहीं हैं।

ICC प्रोफ़ाइल के एक महत्वपूर्ण कंपोनेंट, विवरण टैग में किसी प्रोफ़ाइल के लिए अधिकतम तीन अलग-अलग नाम होते हैं। इससे प्रोफ़ाइल नाम का अलग-अलग भाषाओं में या अलग-अलग कंप्यूटर सिस्टम में प्रदर्शित होना संभव होता है। किसी सूची या पॉप-अप मेनू में प्रोफ़ाइल दिखाने के लिए उपलब्ध नामों में से किसी एक नाम का ऐप्लिकेशन द्वारा सामान्य रूप से उपयोग किया जाता है। यदि आपके सिस्टम में कोई ऐसा प्रोफ़ाइल इंस्टॉल है जो ColorSync नियंत्रण पैनल में प्रदर्शित नहीं होता है, तो इसे सुधारने के लिए आपको यह यूटिलिटी चलानी चाहिए।

प्रोफ़ाइल प्राथमिक उपचार का उपयोग करना :

सत्यापन प्रक्रिया शुरू करने के लिए “सत्यापित करें” बटन पर क्लिक करें या सभी इंस्टॉल प्रोफ़ाइल सत्यापित करने और मरम्मत करने के लिए “मरम्मत करें” बटन चुनें। “सत्यापित करें” बटन चुनने से कोई परिवर्तन किए बिना इंस्टॉल की हुई प्रोफ़ाइल की समस्याएँ रिपोर्ट की जाएँगी। “मरम्मत करें” बटन चुनने से इंस्टॉल की हुई प्रोफ़ाइल की समस्याएँ रिपोर्ट की जाएँगी और समस्याएँ सुधारने की कोशिश की जाएगी।

नोट : बेहतर होगा कि “मरम्मत करें” फ़ंक्शन शुरू करने से पहले आप अपने प्रोफ़ाइल का बैकअप लें।

सत्यापन या मरम्मत करने की प्रक्रिया शुरू होने के बाद, इन्हें रोकने के लिए “रोकें” पर क्लिक करें। 

इस विंडो में सत्यापन या मरम्मत के परिणाम दिखाए जाते हैं।